नई दिल्ली: केंद्रीय माध्यमिक शिक्षा बोर्ड ने अपने एक परिपत्र में संशोधन किया है. पत्र में बोर्ड ने परिसर में दुकान खोलने की इजाजत दी है. देश भर के सीबीएसई से संबद्ध स्कूलों में एनसीईआरटी की पाठ्यपुस्तकों का उपयोग सुनिश्चित करने के मकसद से केंद्रीय माध्यमिक शिक्षा बोर्ड ने अप्रैल 2017 के अपने एक परिपत्र में संशोधन करते हुए स्कूल परिसर में दुकान (शॉप) खोलने की अनुमति देने का निर्णय किया है. सीबीएसई के उप सचिव के श्रीनिवासन की ओर से जारी परिपत्र में कहा है कि राष्ट्रीय शिक्षा अनुसंधान एवं प्रशिक्षण परिषद (एनसीईआरटी) ने सीबीएसई संबद्ध स्कूलों में एनसीईआरटी पुस्तकों की उपलब्धता सुनिश्चित करने के लिये उनसे अपनी जरूरत के अनुसार मांग पत्र पेश करने को कहा है.